லட்சம், கோடி எண்களைக்கூட எளிதில் கூட்டிக்கழித்துவிடும் கணித மேதை, ஸ்ரீநிவாச ராமானுஜன். 1887-ம் ஆண்டு டிசம்பர் 22-ம் தேதி, ஈரோடு சீனிவாச ஐயங்கார், கோமளத்தம்மா தம்பதிக்கு வரமாய் கிடைத்தவர்தான் ராமானுஜம். குடும்ப சூழ்நிலை காரணமாக ஈரோட்டிலிருந்து கும்பகோணத்துக்கு இடம்பெயர்ந்து வாழ்ந்துவந்தனர் குடும்பத்தார். பள்ளிக்குச் செல்லாமல், கோயில் மண்டபங்களில் அமர்ந்து விடைதெரியா பல கணக்குகளுக்கு விடை கண்டுபிடிப்பதையே தன் முழுநேர வழக்கமாக வைத்திருந்தான், சிறுவன் ராமனுஜன். தூக்கத்தில்கூட கணிதத்தை நேசிக்கக்கூடியவருக்கு எண்களே மூச்சாகின.